Totalitarysm – charakterystyčny lo XX-wiečnych režimōw dyktatorskych systym řōndzynio, kery dōnžy do coukigo podpořōdkowanio spouečyństwa państwu při pōmocy monopolu informacyjnygo a propagandy, idyjolōgije państwowyj, terroru tajnych instytucyji a masowyj monopartyji. Miano ôstouo utwořōny bez italskigo filozofa Giovannigo Gentile, idyjolōga Italije fašystowskych. Guōwnymi tyjoretykōma genezy totalitarysmu sōm ntp. Hannah Arendt a Karl Popper. Totalitarysm ôznočo państwa, we kerych ambicyje modernizacyjne a mocarstwowe idōm do kupy s brakym tradycyje demokratyčnyj abo - jako we připadku Niymcōw - ôbmierźlynio do demokracyje, jeji kryzysym abo ubōstwym. Přikuadōma państwōw totalitarnych bōuy nacyjowo-socyjolistyčno III Rajch, stalinowski Sojuš Socjalistyčnych Sowieckich Republik lebo Chiny Mao Zedonga. Totalitarny systym řōndzynio istnije do chwili ôbecnyj we Koryji Pōunocnyj.